Nyew. Ɔmmfa ho beebi a yɛtse biara no, dɛ Jehovah Adasefo no, hɛn nyinara bɔ mbɔdzen dɛ yebenya asɛmpatserɛw sunsum anaa su, na yɛnye afofor kyɛ hɛn gyedzi ho asɛm.—Matthew 28:19, 20.
Afei so, Adasefo binom kɛsera mbea ahorow bi wɔ hɔn man mu a ohia dɛ nyimpa pii tse Bible mu asɛmpa no, anaa mpo dɛ wotu kɔ hɔ. Adasefo binom so tu kɔ aman afofor do kɛtserɛw hɔn som edwuma no mu. Hɔn enyi gye dɛ wɔroboa ma Jesus no nkɔmhyɛ yi aba mu: “hom bɛyɛ m’adasefo . . . dze ekodu asaase ano noho.”—Ndwuma 1:8.
Afe 1943 mu no, yɛhyehyɛɛ skuul bi a wɔnam do dze ntsetsee soronko bɛma hɛn asɛmpatserɛwfo no mu binom. Ofitsi dɛm aber no, Adasefo bɔbor 8,000 na wɔakɔ skuul yi a wɔfrɛ no Ɔweɔn-Aban Gilead Bible Skuul no bi.
Wɔyɛɛ nhyiamu March 9, 2013 maa hɔn a wowiee Ɔweɔn-Aban Gilead Bible Skuul a ɔtɔ do 134 no. Dwumadzi no twee adwen sii mfaso a skuul no dze aba no do, ofitsi aber a wɔtseew skuul no wɔ mfe 70 a abɛsen kɔ mu no.
twi_Latn twi_Latn twi_Latn twi_Latn